ཉིན་དང་པོའི་ཉིན་རྒྱབ་ཆུ་ཚོད་༢།༣༠ཐོག་རྒྱ་གར་ནང་པའི་ཆོས་ཕྱོགས་མཛད་རིམ་ལྟར་མཛད་སྒོ་དབུ་འཛུགས་གནང་བ་དང་སྐབས་དེར་རྒྱ་གར་དབུས་གཞུང་གྲངས་ཉུང་མི་རིགས་དང་རིག་གཞུང་བློན་ཆེན་གཞོན་པ་སྐུ་ཞབས་ལགས་དང་།མ་ཧཱ་རཤ་ཊ་མངའ་སྡེ་གཞུང་གི་བློན་ཆེན་སྐུ་ཞབས་ལགས་ཀྱིས་གཙོས་ནང་པའི་རྒྱལ་ཁབ་ཁག་གི་སྐུ་ཚབ་བཅས་ནས་ཚོགས་འདུའི་བརྗོད་གཞི་ལྟར།ནང་པའི་ལྟ་སྒོམ་སྤྱོད་གསུམ་དང་གྲུབ་མཐའ་ཁགནང་པའི་རྒྱལ་ཁབ་སོ་སོའི་ནང་ཆོས་གོ་རྟོགས་དང་ཉམས་ལེན་ཇི་ཞུས།སའི་གོ་ལའི་ཐོག་ཆོས་ཕྱོགས་ཀྱི་འཐེན་འཁྱེར་དང་འཁྲུགས་འཛིང༌།རིགས་རུས་དབྱེ་འབྱེད་དང་རྣམ་རྟོག་འདྲ་མིན་བཅས་ཀྱི་ཐད་ནང་ཆོས་ལྟ་གྲུབ་འཛིན་མཁན་རྣམས་ནས་ཕན་རླབས་ཇི་ལྟར་བསྐྲུན་ཐུབ་མིན་ཐད་རིམ་བཞིན་གསུང་བཤད་གནང་བ་དང༌།ཕྱོགས་མཚུངས་མོན་གྷོ་སྐུ་ཚབ་ཁོངས་ནས་སྐུ་ཚབ་ཞིག་ལ་གོ་སྐབས་ཐོབ་པ་དང་ཁོང་ནས་བོད་ཀྱི་ནང་ཆོས་དར་སྤེལ་ཇི་བྱུང་དང་ཉམས་རྒུད་ཇི་ཆགས།དེ་བཞིན་ད་ཡོད་བཙན་བྱོལ་ནང་རྒྱ་གར་འཕགས་ཡུལ་ནཱ་ལེནྡྲ་ནས་དར་པའི་ནང་པའི་ལྟ་གྲུབ་དེ་ཉིད་ཉམས་པ་སླར་གསོ་དང་མི་ཉམས་རྒྱུན་འཛིན་ཐུབ་ཐབས་ཐད་གསུང་བཤད་ཞུ་རྒྱུའི་གོ་སྐབས་ཐོབ།